LATVIJAS REPUBLIKA

**Daugavpils pilsētas dome**

reģ. Nr.90000077325

Kr.Valdemāra iela 1, Daugavpils, LV-5401

Atklāts konkurss

**“Apliecinājuma kartes izstrāde un būvdarbi ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī”**

identifikācijas Nr.DPD 2018/12

**ZIŅOJUMS**

Daugavpilī 2018.gada 9.maijā

|  |  |
| --- | --- |
| **Pasūtītājs, kurš veic iepirkuma procedūru cita pasūtītāja vajadzībām** | Daugavpils pilsētas dome, reģistrācijas Nr.90000077325, Kr.Valdemāra iela 1, Daugavpils, LV-5401. |
| **Pasūtītājs, kura vajadzībām tiek veikta iepirkuma procedūra, līgumslēdzējpuse** | Pašvaldības akciju sabiedrība “Daugavpils siltumtīkli”, reģistrācijas Nr.41503002945, juridiskā adrese: 18.novembra iela 4, Daugavpils, LV-5401, Latvija. |
| **Iepirkuma procedūras identifikācijas Nr.** | DPD 2018/12. |
| **Iepirkuma procedūras veids** | Atklāts konkurss saskaņā ar Publisko iepirkumu likuma 8.panta pirmās daļas 1.punktu. |
| **Iepirkuma līguma priekšmets** | Iepirkuma procedūras (līguma) priekšmets ir apliecinājuma kartes izstrāde un būvdarbi ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī, saskaņā ar tehnisko specifikāciju. |
| **Iepriekšējais informatīvais paziņojums, ja tāds ir izmantots** | Nav izmantots. |
| **Datums, kad paziņojums par līgumu publicēts Eiropas Savienības (ES) Oficiālajā Vēstnesī (OV), ja attiecināms** | Nav attiecināms. |
| **Datums, kad paziņojums par līgumu publicēts Iepirkumu uzraudzības biroja (IUB) tīmekļvietnē** | Paziņojuma par līgumu publicēšana IUB tīmekļvietnē – 21/03/2018. |
| **Iepirkuma komisijas izveidošanas pamatojums** | Daugavpils pilsētas domes izpilddirektores 2018.gada 12.februāra rīkojums Nr.55. |
| **Iepirkuma komisijas sastāvs** | Iepirkuma komisijas priekšsēdētājs:   |  |  |  | | --- | --- | --- | | A.Streiķis | – | Daugavpils pilsētas domes Centralizēto iepirkumu nodaļas vadītājs; |   Iepirkuma komisijas locekļi:   |  |  |  | | --- | --- | --- | | J.Artekovs | – | Daugavpils pilsētas domes Centralizēto iepirkumu nodaļas jurists; | | I.Zarāne | – | Daugavpils pilsētas domes Centralizēto iepirkumu nodaļas ekonomiste; | | | R.Stašuns | – | pašvaldības akciju sabiedrības “Daugavpils siltumtīkli” tehniskā direktora vietnieks; | | O.Duškeviča | – | pašvaldības akciju sabiedrības “Daugavpils siltumtīkli” projektu vadītāja. | |
| **Iepirkuma procedūras dokumentu sagatavotāji** | Sagatavotāji:   |  |  |  | | --- | --- | --- | | R.Stašuns | – | pašvaldības akciju sabiedrības “Daugavpils siltumtīkli” tehniskā direktora vietnieks. | |
| **Pieaicinātie eksperti** | Nav pieaicināti. |
| **Piedāvājumu iesniegšanas termiņš** | Līdz 2018.gada 11.aprīļa plkst.09:00. |
| **Piegādātāju nosaukumi, kuri iesniedza piedāvājumus** | 1. SIA “MESAKO”, reģistrācijas Nr.40003331113, juridiskā adrese: Vienības gatve 87A, Rīga, LV-1004, Latvija. 2. SIA “ENERGOREMONTS RĪGA”, reģistrācijas Nr.40003458871, juridiskā adrese: Krustpils iela 15, Rīga, LV-1073, Latvija. |
| **Piegādātāju piedāvātās cenas** | 1. SIA “MESAKO” – 461699,31 EUR bez PVN; 2. SIA “ENERGOREMONTS RĪGA” – 833809,80 bez PVN. |
| **Piedāvājumu atvēršanas vieta, datums un laiks** | Imantas iela 9 - 1B, Daugavpils, LV-5401, Latvija. |
| **Tā pretendenta (vai pretendentu) nosaukums, kuram (vai kuriem) piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums** | **Iepirkuma komisijas 2018.gada 7.maija sēde (protokols Nr.5).**  Iepirkuma komisijas priekšsēdētājs A.Streiķis paziņo sēdi par atklātu, nosauc komisijas sastāvu, ziņo sēdes darba kārtību.  Pirms turpmāku lēmum pieņemšanas un ņemot vērā to, ka iepirkuma komisijas locekļi Publisko iepirkumu likuma 25.panta trešajā daļā minēto apliecinājumu parakstīja iepirkuma nolikuma apstiprināšanas brīdī, iepirkuma komisijas priekšsēdētājs A.Streiķis aicina visus klātesošos iepirkuma komisijas locekļus mutiski apliecināt to, ka nav tādu apstākļu, kuru dēļ varētu uzskatīt, ka iepirkuma komisijas locekļi ir ieinteresēti konkrēta pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās daļas izpratnē.  Katrs iepirkuma komisijas loceklis mutiski apliecina, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīts ar tiem Publisko iepirkumu likuma 25.panta pirmās daļas izpratnē.  Iepirkuma komisijas loceklis J.Artekovs atgādina, ka atklāta konkursa nolikuma 19.3.punkts nosaka: “*Pretendentam ir sekojoša pieredze:*   * + 1. *iepriekšējos piecos gados (2013., 2014., 2015., 2016., 2017.gadā un 2018.gada periodā līdz piedāvājuma iesniegšanas brīdim) ir pieredze projektēšanas pakalpojumu sniegšanā, t.i. uz piedāvājuma iesniegšanas dienu izpildīti vismaz 2 (divu) katlu māju pārbūves, atjaunošanas vai jaunbūves (izbūves) apliecinājuma kartes vai būvprojekta izstrādes līgumi ar sekojošām prasībām:*        1. *viena katlu māju aprīkota ar vismaz 2 ūdenssildāmiem katliem uz dabasgāzes kurināmā un katlu mājas kopējā siltuma jauda ir ne mazāka kā 18 MW;*        2. *otra katlu mājā aprīkota ar vismaz 2 ūdenssildāmiem katliem uz dabasgāzes kurināmā un vismaz 1 katla siltuma jauda ir ne mazāka kā 18 MW.*     2. *iepriekšējos piecos gados (2013., 2014., 2015., 2016., 2017.gadā un 2018.gada periodā līdz piedāvājuma iesniegšanas brīdim) ir pieredze būvdarbu veikšanā, t.i. uz piedāvājuma iesniegšanas dienu izpildīti vismaz 2 (divu) katlu māju pārbūves, atjaunošanas vai jaunbūves (izbūves) būvdarbu līgumi ar sekojošām prasībām:*        1. *viena katlu māju aprīkota ar vismaz 2 ūdenssildāmiem katliem uz dabasgāzes kurināmā un katlu mājas kopējā siltuma jauda ir ne mazāka kā 18 MW;*        2. *otra katlu mājā aprīkota ar vismaz 2 ūdenssildāmiem katliem uz dabasgāzes kurināmā un vismaz 1 katla siltuma jauda ir ne mazāka kā 18 MW*”.   Iepirkuma komisija apspriežas un konstatē, ka atklāta konkursa nolikuma 19.3.punktā ietvertās prasības bija saprotamas divējādi. Proti, pasūtītāja griba bija, lai 19.3.1.1., 19.3.1.2.punktā minētās prasības tiktu izpildītas projektēšanas līguma izpildes laikā, ieprojektējot izstrādājamā apliecinājuma kartē vai būvprojektā, bet 19.3.2.1., 19.3.2.2.punktā minētās prasības tiktu izpildītas būvdarbu līguma izpildes laikā, būvējot katlu māju pārbūves, atjaunošanas vai jaunbūves (izbūves) būvdarbu laikā. Vienlaikus ieinteresētās personas iepriekšminētās prasības varēja attiecināt uz jau pastāvošiem objektiem, kuriem būtu jāveic apliecinājuma kartes vai būvprojekta izstrāde, vai būvdarbi.  Iepirkuma komisija atzīmē, ka Augstākās tiesas Administratīvo lietu departaments 2008.gada 29.aprīļa spriedumā lietā Nr. SKA-139/2008 norādījis: „*Neskaidri var būt ne tikai likumi, bet arī gribas izteikumi. Bieži tas ir saistīts ar apstākli, ka tie tiek formulēti vārdos. Līdz ar to pastāv risks, ka tas, ko saprot gribas izteikuma adresāts, neatbilst tam, ko gribējis pateikt gribas izteicējs. Tātad pastāv mērķu konflikts: vai spēks jādod tam, ko gribas izteicējs patiesi vēlējies, vai tam, ko sapratis adresāts. Šo konfliktu risina, dodot priekšroku tiesību drošības un prognozējamības principam, kurš izteikuma adresāta interešu aizsardzības nolūkos liek uzskatīt, ka adresātam saistošs ir izteikums, kādu tas varēja saprast kā gribas izteicēja gribu.*” Savukārt 2017.gada 3.maija spriedumā lietā Nr.SKA-47/2017 Augstākās tiesas Administratīvo lietu departaments skaidrojis, ka *nozīme ir tam, kā pretendenti –gribas izteikuma adresāti –prasības objektīvi varēja saprast kā pasūtītāja gribu*.  Iepirkuma komisija apspriežas un, ņemot vērā iepriekšminēto, kā arī lai nodrošinātu objektīvu, pārskatāmu, godīgu atklāta konkursa norisi, kā arī, lai neradītu šaubas pārējiem pretendentiem, kas varēja piedalīties atklātā konkursā, secina, ka nepieciešams pārtraukt atklātu konkursu, ņemot vērā to, ka atklāta konkursa nolikumā ietvertās prasības ir divējādi saprotamas. Iepriekšminētais netieši izriet arī no Iepirkumu uzraudzības biroja 2017.gada 3.jūlija lēmumā Nr.4-1.2/17-148/2 norādītā.  Iepirkuma komisijas loceklis J.Artekovs informē, ka saskaņā ar atklāta konkursa nolikuma 29.5.apakšpunktu, pasūtītājam ir tiesības jebkurā brīdī pārtraukt atklātu konkursu, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem. Vienlaikus Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 230.punkta otrais teikums nosaka, ka pasūtītājs var jebkurā brīdī pārtraukt izsludinātu iepirkuma procedūru vai metu konkursu, ja tam ir objektīvs pamatojums.  **Ņemot vērā iepriekšminēto un pamatojoties uz atklāta konkursa nolikuma 29.5.apakšpunktu, Publisko iepirkumu likuma 37.panta trešo daļu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 230.punktu,** **iepirkuma komisija** **nolemj:**   * + 1. **pārtraukt atklātu konkursu “Apliecinājuma kartes izstrāde un būvdarbi ūdenssildāmā katla uzstādīšanai un jauna dūmeņa ierīkošanai 18.novembra ielā 2, Daugavpilī”, identifikācijas Nr.DPD 2018/12;**     2. **uzdot iepirkuma komisijas loceklim J.Artekovam triju darbdienu laikā pēc lēmuma pieņemšanas vienlaikus informēt visus pretendentus par visiem iemesliem, kuru dēļ atklāts konkurss tiek pārtraukts;**     3. **uzdot iepirkuma komisijas loceklim J.Artekovam desmit darbdienu laikā pēc tam, kad pieņemts lēmums par atklāta konkursa pārtraukšanu, iesniegt publicēšanai publikāciju vadības sistēmā paziņojumu par līguma slēgšanas tiesību piešķiršanu;**     4. **uzdot iepirkuma komisijas loceklim J.Artekovam piecu darbdienu laikā pēc lēmuma pieņemšanas par iepirkuma procedūras rezultātiem nosūtīt iepirkuma procedūras ziņojumu publicēšanai Daugavpils pilsētas domes tīmekļvietnē** [**www.daugavpils.lv**](http://www.daugavpils.lv)**.**   **Balsojums:** 5 balsis “par”, “pret” – nav. |
| **Informācija (ja tā ir zināma) par to iepirkuma līguma vai vispārīgās vienošanās daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi** | Nav informācijas. |
| **Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu** | Nav attiecināms. |
| **Ja piedāvājumu iesniedzis tikai viens piegādātājs, – pamatojums iepirkuma procedūras nepārtraukšanai saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 19.punktu** | Nav attiecināms. |
| **Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru** | Skatīt izvērtēšanas kopsavilkumu. |
| **Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu** | Nav attiecināms. |
| **Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas** | Nav attiecināms. |
| **Konstatētie interešu konflikti un pasākumi, kas veikti to novēršanai** | Nav konstatēti. |

Iepirkuma komisijas priekšsēdētājs *(personiskais paraksts)* A.Streiķis

Iepirkuma komisijas loceklis *(personiskais paraksts)* J.Artekovs